Joanne Woodward

Joanne Gignilliat Trimmier Woodward (sündinud 27. veebruaril 1930 Thomasville'is Thomase maakonnas Georgia osariigis) on Ameerika Ühendriikide näitleja, produtsent ja filantroop. 

Ta on saanud Oscari, kolm Primetime Emmyt ja kolm Kuldgloobust. 

1957. aasta rolli eest filmis "Eve kolm nägu" sai ta Oscari ja Kuldgloobuse. Ta on mänginud ka filmides "Rachel, Rachel" (1968), "Võidumees" (1969) ja "Gammakiirte mõju karikakarde kasvule" (1972).

Pärast Olivia de Havillandi surma juulis 2020 on ta vanim elusolev Oscari võitja.

Isiklikku
Ta oli abielus Paul Newmaniga alates 1958. aastast kuni mehe surmani aastal 2008 ehk 50 aastat.  Neil on kolm tütart: Eleanor Theresa (sünd. 1959), Melissa Stewart (sünd. 1961) ja Claire Olivia (sünd. 1965). Newman oli tuntud pühendumuse poolest oma naisele ja perele. Kui temalt kord tema truuduse kohta küsiti, naljatas ta: "Miks minna välja hamburgerit sööma, kui saab kodus praadi süüa?"

Välislingid
Jüri Laulik, “Hea abielu on looming.” Eesti Naine, 25. veebruar 2021

Kategooria:Ameerika Ühendriikide filminäitlejad
Kategooria:Ameerika Ühendriikide filmiprodutsendid
Kategooria:Filantroobid
Kategooria:Sündinud 1930